Република Србија

Општина Ивањица

Председник Општине

број 002815455 2024 0158 002 000 401 117/8

26.11.2024. године

Ивањица

На основу члана 26. став 1. Закона о јавном информисању и медијима (,,Службени гласник Републике Србије“ број 92/23), члана 25. Правилника о суфинансирању пројеката за остваривање јавног интереса у области јавног информисања (,,Службени гласник Републике Србије“ број 6/24 ) члана 56. Статута општине Ивањица ("Службени лист општине Ивањица", број 2/2019), и Предлога о расподели средстава Комисије за оцену пројеката поднетих по Јавном конкурсу за суфинансирање пројеката којима се остварује јавни интерес у области јавног информисања на територији општине Ивањица у 2024. години број 002815455 2024 0158 002 000 401 117/7 од 25.11.2024. године, а у складу са расписаним Јавним конкурсом за суфинансирање пројеката којима се остварује јавни интерес у области јавног информисања на територији општине Ивањица у 2024. години, број 002815455 2024 0158 002 000 401 117 од 03.10.2024. године, председник општине Ивањица доноси

**РЕШЕЊЕ О РАСПОДЕЛИ СРЕДСТАВА**

**ЗА СУФИНАНСИРАЊЕ ПРОЈЕКАТА КОЈИМА СЕ ОСТВАРУЈЕ ЈАВНИ ИНТЕРЕС У ОБЛАСТИ ЈАВНОГ ИНФОРМИСАЊА НА ТЕРИТОРИЈИ ОПШТИНЕ ИВАЊИЦА У 2024. ГОДИНИ**

**I**

Председник општине Ивањица, на основу Предлога о расподели средстава Комисије за оцену пројеката поднетих по Јавном конкурсу за суфинансирање пројеката којима се остварује јавни интерес у области јавног информисања на територији општине Ивањица у 2024. години број 002815455 2024 0158 002 000 401 117 од 3.10.2024. године, расподељује средства опредељена Одлуком о буџету општине Ивањица за 2024. годину и Одлуком о ребалансу буџету општине Ивањице за 2024. годину (,,Службени лист општине Ивањица“ бр. 14/23 и 11/24) у укупном износу од 500.000,00 динара.

**II**

Средства из буџета општине Ивањица за 2024. годину за остваривање јавног интереса у области јавног информисања појединачно су одобрена за следеће пројекте:

|  |  |  |  |  |
| --- | --- | --- | --- | --- |
| Ред. број | Подносилац пројекта | Назив пројекта | Број бодова | Износ  (у рсд) |
|  | Ивањички радио доо Ивањица | „Рећи ћу ти нешто важно“ | 93 | 250.000,00 |
|  | Радио Јавор доо Ивањица | „Воћарство ивањичког краја“ | 92 | 250.000,00 |

Средства из буџета општине Ивањица за 2024. годину за остваривање јавног интереса у области јавног информисања нису одобрена за следеће пројекте:

|  |  |  |  |
| --- | --- | --- | --- |
| Ред. број | Подносилац пројекта | Назив пројекта | Број бодова |
|  | ИН-Медиа.НЕТ Иван Николић пр | „Жене стуб куће: положај жена на руралној територије општине Ивањица “ | 64 |
|  | РТВ Голија доо Ивањица | „Јачање локалне приврде као предуслов за убрзани раст и развој општине Ивањица“ | 63,3 |
|  | Новинско издавачко друштво «Чачански глас» Д.О.О | „Едукацијом до мањих количина неселектованог отпада“ | 63,3 |
|  | Студио за фото, видео и пост продукцију 4Н студио Драган  Николић пр, Чачак | „Перспектива особа са инвалидитетом на територији општине Ивањица “ | 57 |
|  | Интернет гроуп ДОО Београд | „Ивањица: мост између култура “ | 53,6 |
|  | Драгана Ђендић пр Агенција за маркетинг и промоцију МИX ПРО АМП, Чачак | „Ивањица: туристички бисер Србије“ | 63,3 |

**III**

На основу овог Решења, председник општине Ивањица са учесницима Јавног конкурса којима су одобрена средства за суфинансирање пројеката којима се остварује јавни интерес у области јавног информисања на територији општине Ивањица у 2024. години, наведеним у ставу I, закључиће одговарајуће уговоре којим ће се регулисати међусобна права и обавезе уговорних страна.

**IV**

Сви учесници конкурса који су добили мањи износ средстава од траженог, дужни су да уз уговор из става III овог Решења, ревидирају активности, односно планирани број медијских садржаја и спецификацију трошкова, унесу их у Образац 1а (образац 1а - Ревидирана пријава за суфинансирање пројекта у области јавног информисања, образац се доставља уз ревидирани буџет пројекта).

Уколико учесник конкурса којем су одобрена средства не достави уговор, из става III овог Решења, у року од 30 дана од дана достављања уговора, сматраће се да је одустао од додељених средстава.

**V**

Корисник средстава коме су овим решењем одобрена средства за суфинансирање пројекта, у обавези је да Општинској управи општине Ивањица, пре закључења уговора, достави доказ о наменском рачуну отвореном у Управи за трезор за реализацију пројекта производње медијских садржаја у 2024. години.

**VI**

Решење се објављује на веб-сајту општине Ивањица, [www.ivanjica.gov.rs](http://www.ivanjica.gov.rs) и доставља се свим учесницима Конкурса у електронској форми.

**О б р а з л о ж е њ е**

На основу Закона о јавном информисању и медијима (,,Службени гласник Републике Србије“ број 92/23), Правилника о суфинансирању пројеката за остваривање јавног интереса у области јавног информисања (,,Службени гласник Републике Србије“ број 6/24), Одлуком о буџету општине Ивањица за 2024. годину и Одлуком о ребалансу буџету општине Ивањице за 2024. годину (,,Службени лист општине Ивањица“ бр. 14/23 и 11/24)), Одлуке о расписивању Јавног позива за учешће на конкурсу за суфинансирање пројеката у области јавног информисања у 2024. години 002815408 2024 0158 002 000 401 117 од 3.10.2024. године, и Статута општине Ивањица ("Службени лист општине Ивањица", број 2/2019), председник општине Ивањица расписао је Јавни позив за учешће на Конкурсу за суфинансирање пројеката којима се остварује јавни интерес у области јавног информисања на територији општине Ивањица у 2024. години, који је објављен 03.10.2024. године на интернет страници општине Ивањица, [www.ivanjica.gov.rs](http://www.ivanjica.gov.rs)

Јавни позив је био отворен 15 дана од дана објављивања на званичној интернет страници општине Ивањица [www.ivanjica.org.rs](http://www.ivanjica.org.rs). Благовремено је приспело 8 (осам ) пријава по расписаном Јавном позиву. За чланове стручне Комисије благовремено је пристигло 9 пријава.

На основу члана Правилника о суфинансирању пројеката за остваривање јавног интереса у области јавног информисања (,,Службени гласник Републике Србије“ број 6/24), председник општине Ивањица је Решењем образовао Комисију за оцену пројеката поднетих по Јавном позиву за учешће на конкурсу за суфинансирање пројеката производње медијских садржаја из области јавног информисања на територији општине Ивањица у 2024. години број: 002815455 2024 0158 002 000 401 117/6 од 18.11.2024. године (у даљем тексту: Комисија).

Комисија је на седници одржаној дана 25.11.2024. године, у складу са Правилником о суфинансирању пројеката за остваривање јавног интереса у области јавног информисања (,,Службени гласник Републике Србије“ број 6/24), узела на увид Записник о испуњености услова за учешће на конкурсу 002815455 2024 0158 002 000 401 117/2 од 8.11.2024. године, који је сачинила Комисија именована решењем председника општине 25.10.2024. године, дописе Савета за штампу, од 05.11.2024. године и допис РЕМ-а број 2247/2024/1, а ради оцењивања учесника конкурса по критеријумима из члана 17. Правилника, односно да ли су учеснику конкурса изречене мере од стране државних органа регулаторних тела или тела саморегулације у последњих годину дана због кршења професионалних и етичких стандарда.

Комисија се приликом оцењивања пројеката придржавала критеријума за оцену пројеката утврђених чланом 17. Правилника, Јавног конкурса за суфинансирање пројеката којима се остварује јавни интерес из области јавног информисања на територији општине Ивањица у 2024. години, посебно процењујући у којој мери је предложена активност подобна да оствари јавни интерес у области јавног информисања на територији општине Ивањица у 2024. години.

Комисија је донела Предлог о расподели средстава број 002815455 2024 0158 002 000 401 117/7 од 25.11.2024. године и исти доставила председнику Општине на даље поступање, у складу са чланом 25. и 26. Закона о јавном информисању и медијима (,,Службени гласник Републике Србије“ број 92/23), чланом 23. и 25. Правилника о суфинансирању пројеката за остваривање јавног интереса у области јавног информисања (,,Службени гласник Републике Србије“ број 6/24) и Јавним конкурсом за суфинансирање пројеката за остваривање јавног интереса у области јавног информисања на територији општине Ивањица у 2024. години.

У складу са чланом 23. став 4. Правилника о суфинансирању пројеката за остваривање јавног интереса у области јавног информисања, Комисија је разматрала и оценила пројекте у складу са бодовном листом за оцењивање пројеката. Сви чланови Комисије су извршили поједничано бодовање пројеката. Вредноване су: мере у којој су предложене активности подесне да остваре јавни интерес у области јавног информисања (релевантност пројекта, изводљивост пројекта, праћење реализације пројекта, капацитети предлагача пројекта, доступност садржаја циљној групи, буџет и опрадавданост трошкова, мера у којој се медиј путем кога ће бити реализован пројкат придржава професионалних и етичких стандарда). Број бодова који је пројекат остварио добијен је на основу утврђене средње оцене, (збир оцена чланова Комисије, подељен са бројем чланова Комисије). Максималан број бодова је 100.

Председник општине Ивањица је одлучио да у целости прихвати Предлог о расподели средстава Комисије за оцену пројеката и утврђивање предлога о додели средстава за остваривање и унапређење јавног интереса у области јавног информисања на територији општине Ивањица у 2024. години, и овим Решењем додели средства на следећи начин:

|  |  |  |  |  |
| --- | --- | --- | --- | --- |
| Редни број | Назив медија | Назив пројекта | Број  бодова (%) | Износ опредељених средстава |
| 1. | Ивањички радио доо Ивањица | „Рећи ћу ти нешто важно“ | 93 | 250.000,00 |
| 2. | Радио Јавор доо Ивањица | „Воћарство ивањичког краја“ | 92 | 250.000,00 |

Одлука о расподели средстава објављује се на званичној интернет страници општине Ивањица , [www.ivanjica.rs](http://www.ivanjica.rs) , и доставља сваком учеснику Конкурса у електронској форми, у складу са чланом 25. Правилника о суфинансирању пројеката за остваривање јавног интереса у области јавног информисања.

Сходно члану 26. Закона о јавном информисању и медијима (,,Службени гласник Републике Србије“ број 92/23), Решење је коначно и против њега се може покренути управни спор.

Чланом 25. став 1. Правилника о суфинансирању пројеката за остваривање јавног интереса у области јавног информисања прописано је да одлуку (Решење) о расподели средстава са образложењем доноси руководилац органа који је расписао Конкурс, а на основу предлога Комисије о расподели средстава са образложењем.

Председник општине Ивањица је у целости прихватио предлог о расподели средстава Комисија за оцену пројеката и утврђивање предлога о додели средстава за остваривање и унапређење јавног интереса у области јавног информисања на територији општине Ивањица у 2024. години поднетих на Јавни позив за учешће на Конкурсу за суфинансирање пројеката којима се остварује јавни интерес у области јавног информисања на територији општине Ивањица у 2024. години број 002815455 2024 0158 002 000 401 117 од 03.10.2024. године и донео одлуку као у изреци овог решења.

УПУТСТВО О ПРАВНОМ СРЕДСТВУ: Ово Решење је коначно и против њега се може покренути управни спор пред Управним судом у Београду у року од 30 дана од дана објављивања.

Председник општине Ивањица

Александар Митровић

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_